rejauldu/bengali-wikipedia huggingface dataset:
করতোয়া নদী বা করতোয়া নিম্ন নদী বা নিম্ন করতোয়া নদী বাংলাদেশের উত্তর-পশ্চিমাঞ্চলের রংপুর, দিনাজপুর, বগুড়া ও গাইবান্ধা জেলার একটি নদী। নদীটির দৈর্ঘ্য ১২২ কিলোমিটার, গড় প্রস্থ ১৪৪ মিটার এবং নদীটির প্রকৃতি সর্পিলাকার। বন্যাপ্রবণ নদীটির প্রবাহের প্রকৃতি বারোমাসি এবং নদীতে জোয়ারভাটার প্রভাব নেই। বাংলাদেশ পানি উন্নয়ন বোর্ড বা "পাউবো" কর্তৃক করতোয়া (নীলফামারী) নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ১৪।   প্রবাহ  করতোয়া নিম্ন নদীটি রংপুর জেলার মিঠাপুকুর উপজেলার মিলনপুর ইউনিয়নে প্রবহমান দেওনাই-চাড়ালকাটা-যমুনেশ্বরী নদী থেকে উৎপত্তি লাভ করেছে। এই নদী ক্রমান্বয়ে মিঠাপুকুর, নবাবগঞ্জ, পীরগঞ্জ, ঘোড়াঘাট, পলাশবাড়ী, গোবিন্দগঞ্জ, শিবগঞ্জ, বগুড়া সদর, শাজাহানপুর ও শেরপুর উপজেলায় পৌঁছেছে। অতঃপর এই নদীর জলধারা বগুড়া জেলার উক্ত উপজেলার খানপুর ইউনিয়ন পর্যন্ত প্রবাহিত হয়ে বাঙালি নদীতে নিপতিত হয়েছে।   তীরবর্তী স্থাপনা  এই নদীর তীরে যেসব শহর গড়ে উঠেছে সেগুলো হচ্ছে বগুড়া পৌরসভা, শেরপুর পৌরসভা, শিবগঞ্জ পৌরসভা, গোবিন্দগঞ্জ পৌরসভা এবং ঘোড়াঘাট পৌরসভা এবং মহাস্থানগড় এলাকা। এই নদীতে ব্যারাজ বা রেগুলেটর এবং বন্যা নিয়ন্ত্রণ বাঁধ নেই।   অববাহিকার প্রকল্প  এই নদী অববাহিকার প্রকল্প হচ্ছে ইছামতি গজারিয়া উপপ্রকল্প, নুরুলার বিল নিষ্কাশন প্রকল্প, নালেয়া নদী প্রকল্প, গাংনাই নদী ব্যবস্থাপনা এবং শাওরা বিল নিষ্কাশন প্রকল্প।   চিত্রশালা    আরও দেখুন   বাংলাদেশের নদীর তালিকা   তথ্যসূত্র    বহিঃসংযোগ   বিষয়শ্রেণী:বগুড়া জেলার নদী বিষয়শ্রেণী:রংপুর জেলার নদী বিষয়শ্রেণী:দিনাজপুর জেলার নদী বিষয়শ্রেণী:গাইবান্ধা জেলার নদী বিষয়শ্রেণী:মিঠাপুকুর উপজেলা বিষয়শ্রেণী:নবাবগঞ্জ উপজেলা, দিনাজপুর বিষয়শ্রেণী:পীরগঞ্জ উপজেলা, রংপুর বিষয়শ্রেণী:ঘোড়াঘাট উপজেলা বিষয়শ্রেণী:পলাশবাড়ী উপজেলা বিষয়শ্রেণী:গোবিন্দগঞ্জ উপজেলা বিষয়শ্রেণী:শিবগঞ্জ উপজেলা, বগুড়া বিষয়শ্রেণী:বগুড়া সদর উপজেলা বিষয়শ্রেণী:শাজাহানপুর উপজেলা বিষয়শ্রেণী:শেরপুর উপজেলা
ক্রিস্টিনা পিসজকোভা (; জন্ম ১৯ জানুয়ারী ১৯৯৯) একজন চেক মডেল এবং সুন্দরী প্রতিযোগিতার শিরোপাধারী, যিনি মিস ওয়ার্ল্ড ২০২৩ এর মুকুট পেয়েছেন। তিনি এর আগে মিস চেক রিপাবলিক ২০২২ এর মুকুট পেয়েছিলেন, পরে দ্বিতীয় চেক মহিলা হিসাবে মিস ওয়ার্ল্ড জিতেন, এবং তৃতীয় চেক বিউটি কুইন হয়েছিলেন যিনি বড় চার আন্তর্জাতিক সৌন্দর্য প্রতিযোগিতা যে কোনও একটি জিতেছেন। তিনি মিস ওয়ার্ল্ড ২০০৬ হিসাবে তানা কুচারোভা এবং মিস আর্থ ২০১২ হিসাবে তেরেজা ফাজকসোভাকে অনুসরণ করেছেন।   প্রাথমিক জীবন ও শিক্ষা    তথ্যসূত্র    বহিঃসংযোগ        বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:মিস ওয়ার্ল্ড বিজয়ী বিষয়শ্রেণী:চেক নারী মডেল বিষয়শ্রেণী:চেক সুন্দরী প্রতিযোগিতা বিজয়ী বিষয়শ্রেণী:চার্লস বিশ্ববিদ্যালয়ের প্রাক্তন শিক্ষার্থী বিষয়শ্রেণী:উদ্ধৃতি শৈলীতে চেক ভাষার উৎস (cs) বিষয়শ্রেণী:প্রাগের মডেল বিষয়শ্রেণী:পোলীয় বংশোদ্ভূত চেক ব্যক্তি
পীরগাছা ইউনিয়ন বাংলাদেশের রংপুর বিভাগের রংপুরজেলার পীরগাছা উপজেলার অন্তর্গত একটি ইউনিয়ন পরিষদ। এটি ৩৩.১৩ কিমি২ (১২.৭৯ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৫৬,২৩১  জন। ইউনিয়নটিতে মোট গ্রামের সংখ্যা ১৩টি ও মৌজার সংখ্যা ১৩টি।  গ্রামসমূহ ১। সুখান পুকুর   ২। কিসামত সুখানপুকুর  ৩। চন্ডিপুর  ৪। গুয়াবাড়ী  ৫। পবিত্রঝাড়  ৬। নগরজীৎপুর   ৭। তালুক ইসাদ   ৮। নওহাটি   ৯। পিয়ার   ১০। বড়পানসিয়া   ১১। অনন্তরাম   ১২। আরাজি গোপাল   ১৩। ছোট পানসিয়া শিক্ষা ব্যবস্থা   মাদ্রাসা  পবিত্রঝাড় কারামতিয়া ফাযিল মাদ্রাসা  চৌধুরাণী ফাতেহিয়া ফাযিল মাদ্রাসা  তথ্যসূত্র  বহিঃসংযোগ  অফিসিয়াল ওয়েবসাইট  বিষয়শ্রেণী:পীরগাছা উপজেলার ইউনিয়ন
দ্য ডেইলি টেলিগ্রাফ () একটি যুক্তরাজ্য ভিত্তিক ইংরেজি ভাষার ব্রডশিট দৈনিক পত্রিকা, যা লন্ডন থেকে টেলিগ্রাফ মিডিয়া গ্রুপ কর্তৃক প্রকাশিত এবং যুক্তরাজ্য সহ আন্তর্জাতিকভাবেও বিতরণকৃত। আর্থার বি. স্লেইগ কর্তৃক জুন ১৮৫৫ সালে দ্য ডেইলি টেলিগ্রাফ অ্যান্ড কুরিয়ার নামে এটি প্রতিষ্ঠিত হয়, এবং ২০০৪ সাল থেকে ডেভিড ও ফ্রেডেরিক বার্কলে কর্তৃক এর মালিকানাধীন হস্তান্তর করা হয়। মার্চ, ২০১৪ সালে এর দৈনিক প্রচলন ছিল ৫২৩,০৪৮, যা ২০১৩ সালের ৫৫২.০৬৫ থেকে কম।  তুলনামূলকভাবে, দ্য টাইমস পত্রিকার গড়ে প্রতিদিন প্রচলন ছিল ৪০০,০৬০, কমে ৩৯৪,৪৪৮।  এটি দ্য সানডে টেলিগ্রাফ পত্রিকার ভগিনী পত্রিকা। এটি ভিন্ন সম্পাদকীয় কর্মীদের কর্তৃক আলাদাভাবে পরিচালিত হয়। ২০০৯ এর জানুয়ারীতে দ্য ডেইলি টেলিগ্রাফ যুক্তরাজ্যের সর্বোচ্চ বিক্রীত পত্রিকা ছিল। এক গবেষণা জরিপে দেখা গেছে যে, পত্রিকাটির ৬৪% পাঠক কনজারভেটিভ পার্টি সমর্থন করে।MORI poll of 11,786 British adults, Jan - March 2005  ইতিহাস প্রতিষ্ঠা এবং প্রাথমিক ইতিহাস (১৮৫৫–১৯০০) দ্য ডেইলি টেলিগ্রাফ অ্যান্ড কুরিয়ার জুন ১৮৫৫ সালে কর্নেল আর্থার বি. স্লেইগ কর্তৃক প্রতিষ্ঠিত হয়, ব্রিটিশ সেনা, কমান্ডার-ইন-চিফ প্রিন্স জর্জ, ডিউক অফ কেমব্রিজের বিরুদ্ধে একটি ব্যক্তিগত অসন্তোষের কারণে।Burnham, 1955. p. 1 জোসেফ মোসেস লেভি, দ্য সানডে টাইমসের মালিক, সংবাদপত্র মুদ্রণ করতে রাজি হন, এবং জুন ২৯, ১৮৫৫ সালে এর প্রথম সংস্করণ প্রকাশিত হয়।  সম্পাদকগণ ১৮৫৫: থর্নটন লে হান্ট ১৮৭৫: এডুইন আর্নল্ড ১৮৮৮: জন লি সেজ ১৯২৩: ফ্রেড মিলার ১৯২৪: আর্থার ওয়াটসন ১৯৫০: কলিন কুটে ১৯৬৪: মরিস গ্রিন ১৯৭৪: বিল ডীডস্ ১৯৮৬: ম্যাক্স হেস্টিংস ১৯৯৫: চার্লস মুর ২০০৩: মার্টিন নিউল্যান্ড ২০০৫: জন ব্রায়ান্ট ২০০৭: উইলিয়াম লুইস ২০০৯: টনি গ্যালেগার ২০১৪: ইয়ান ম্যাকগ্রেগর   তথ্যসূত্র   আরও পড়ুন  Burnham, E. F. L. (1955). Peterborough Court: the story of the Daily Telegraph. Cassell.  The House The Berrys Built by Duff Hart-Davis. Concerns the history of The Daily Telegraph''' from its inception to 1986. Illustrated with references and illustrations of William Ewart Berry, 1st Viscount Camrose (later called Lord Camrose).   William Camrose: Giant of Fleet Street by his son Lord Hartwell. Illustrated biography with black-and-white photographic plates and includes an index. Concerns his links with The Daily Telegraph''.   বহিঃসংযোগ      TMG Careers   TMG Academy  দ্য ডেইলি টেলিগ্রাফ পত্রিকার ডিজিটাল সংস্করণ  Leaping into the future at the Telegraph's Camelot – from The Guardian  The Guardian: The plight of Hollinger  BBC: Telegraph empire in tycoons' grip – 18 Jan 2004  'Daily Telegraph "will not be the house organ of the Conservatives"' – from BBC News Online  The continuing takeover saga – from BBC News 7 March 2004  Russia Now  on The Daily Telegraph, produced by Russia Beyond the Headlines  বিষয়শ্রেণী:১৮৫৫-এ প্রতিষ্ঠিত সংবাদপত্র বিষয়শ্রেণী:১৮৫৫-এ ইংল্যান্ডে প্রতিষ্ঠিত বিষয়শ্রেণী:ইংরেজি দৈনিক পত্রিকা বিষয়শ্রেণী:যুক্তরাজ্যের জাতীয় সংবাদপত্র বিষয়শ্রেণী:টেলিগ্রাফ মিডিয়া গ্রুপ বিষয়শ্রেণী:যুক্তরাজ্যের রক্ষণশীল মাধ্যম বিষয়শ্রেণী:যুক্তরাজ্যের দৈনিক সংবাদপত্র বিষয়শ্রেণী:লন্ডনের সংবাদপত্র
thumb|  এলভিরা ভি. লোপেজ (১৮৭১-১৯৫৬) একজন আর্জেন্টিনীয় নারীবাদী, কর্মী, সংস্কারক এবং লেখিকা ছিলেন।  তিনি তার বোন আর্নেস্টিনা লোপেজ দে নেলসন এর সঙ্গে বুয়েনস আইরেস বিশ্ববিদ্যালয়ে দর্শনশাস্ত্র অধ্যয়ন করেন। ১৯০১ সালে তিনি রোডলফো রিভারোলা ও আন্তোনিও দেলেপিয়ানের তত্ত্বাবধানে "নারীবাদ" বিষয়ক একটি ডক্টরাল গবেষণা এল মোভিমিয়েন্তো ফেমিনিস্তো সম্পন্ন করেন।  তার গবেষণায় মূল বিষয় ছিল নারী শিক্ষা, কর্মসংস্থান এবং পরিবার। তিনি শিক্ষাক্রম সংস্কারের প্রয়োজনীয়তার উপর জোর দেন। সেইসঙ্গে নারীদের শিক্ষার বিরুদ্ধে থাকা অসহিষ্ণুতার বিরুদ্ধেও কথা বলেন। ইউরোপীয় বিভিন্ন সূত্র ব্যাপকভাবে ব্যবহার করে তার গবেষণায় যুক্তরাষ্ট্র, কানাডা, আফ্রিকা, ভারত এবং আর্জেন্টিনার নারীবাদের বিকাশ পর্যালোচনা করা হয়েছে। শেষ অধ্যায়ে আন্তর্জাতিক নারীবাদী কংগ্রেসের আলোচনা রয়েছে।  এলভিরা লোপেজ, সেউ পয়েম এ সুয়া মিয়েটা: সোব্রানডুয়াস ক্যানটিগেস গ্রন্থটি তার শরীরের প্রতীকী রূপ ও ঐ সময়ের সামাজিক চিন্তাধারার চারপাশের কলঙ্ককে বোঝায়।  রচনা    এল মোভিমিয়েন্তো ফেমিনিস্তো। তেসিস প্রেসেন্তাদা পরা অপতার পর এল গ্রাদো দে দকতোরা এন ফিলোসোফিয়া ই লেত্রাস, বুয়েনস আইরেস, ফ্যাকুলতাদ দে ফিলোসোফিয়া ই লেত্রাস, ইমপ্রেন্তা মারিয়ানো মোরেনো, ১৯০১। পুনঃপ্রকাশিত: এল মোভিমিয়েন্তো ফেমিনিস্তো: প্রিমেরোস ত্রাসোস দেল ফেমিনিসমো এন আর্জেন্তিনা, বুয়েনস আইরেস: এডিসিয়োনেস বিবলিওতেকা নাসিওনাল, ২০০৯।    লা মুজের এন লা আর্জেন্তিনা: কস্তুমব্রেস, এদুকাসিয়ন, প্রোফেসিওনেস আ কে সে দেদিকা, দাতোস এসতাদিস্তিকোস, লেজিসলাসিয়ন, এত্যাদি, রেভিস্তা দেল কনসেখো নাসিওনাল দে মুজেরেস, ভলিউম ২, সংখ্যা ৬ (জুন ১৯০২)।    মুজেরেস এন লাস ফাব্রিকাস, লা প্রেনসা, ৩১ মে ১৯১৮।  তথ্যসূত্র    বিষয়শ্রেণী:জন্মবছর অনুপস্থিত বিষয়শ্রেণী:১৮৭১-এ জন্ম বিষয়শ্রেণী:মৃত্যুবছর অনুপস্থিত বিষয়শ্রেণী:১৯৫৬-এ মৃত্যু বিষয়শ্রেণী:বুয়েনস আইরেস বিশ্ববিদ্যালয়ের প্রাক্তন শিক্ষার্থী বিষয়শ্রেণী:আর্জেন্টিনীয় নারীবাদী বিষয়শ্রেণী:২০শ শতকের আর্জেন্টিনীয় লেখিকা
হযরত মুহাম্মদ (সা.)-এর মৃত্যুর পর, তাঁর রাজনৈতিক কর্তৃত্বের উত্তরসূরি (খলিফা) কে হবেন তা নিয়ে বিতর্কের জন্ম হয়। এই বিতর্কের ফলে শেষ পর্যন্ত ইসলাম সুন্নি ও শিয়া এই দুই ভাগে বিভক্ত হয়ে যায়। সুন্নিরা বিশ্বাস করে যে খলিফাকে নির্বাচিত হতে হবে, অন্যদিকে শিয়ারা মুহাম্মদ (সা.)-এর পরবর্তী নেতৃত্বের জন্য আল্লাহ কর্তৃক মনোনীত বারোজন নিষ্পাপ শিয়া ইমামের ওপর বিশ্বাস স্থাপন করে। ইসমাইলি শিয়াদের রয়েছে ইমামত মতবাদের নিজস্ব ব্যাখ্যা।  প্রথমদিকে, শিয়ারা বিশ্বাস করতো যে বারোজন শিয়া ইমামের অনুপস্থিতিতে তাদের রাজনীতি থেকে বিরত থাকা উচিত। কিন্তু দ্বাদশ শিয়া ইমামের গুপ্তাবস্থায় (গায়েব) চলে যাওয়ার পর, শিয়াদের মূল নেতৃত্বের ধারণা অচল হয়ে পড়ে। ফলে রুহুল্লাহ খোমেনি ইসলামী আইনবিদদের অভিভাবকত্বের (ভেলায়াত-ই-ফকিহ) ধারণাটির জন্ম দেন।  বিষয়শ্রেণী:ইসলাম ধর্মীয় নেতা বিষয়শ্রেণী:নেতৃত্ব বিষয়শ্রেণী:রাজনীতির উপর লেখা অসম্পূর্ণ নিবন্ধ
১৯৪৭ সালের কামোকে ট্রেন হত্যাকাণ্ড ছিল ভারত ভাগের পর ২৪ সেপ্টেম্বর ১৯৪৭ সালে পাকিস্তানের কামোকেতে একটি শরণার্থী ট্রেনের উপর আক্রমণ এবং পরবর্তীতে হিন্দু ও শিখ শরণার্থীদের উপর মুসলিম জনতার গণহত্যা।  ট্রেনটি পশ্চিম পাঞ্জাব থেকে প্রায় ৩,০০০-৩,৫০০ শরণার্থী বহন করছিল  এবং লাহোর থেকে ২৫ মাইল দূরে হাজার হাজার মুসলমানের একটি জনতা এটি আক্রমণ করে।  নিহতদের সংখ্যার পরিসংখ্যান ভিন্ন, পশ্চিম পাঞ্জাবের কর্মকর্তারা প্রায় ৪০০ জন এবং পূর্ব পাঞ্জাব -ভিত্তিক প্রতিবেদনে হাজার হাজার হতাহতের কথা বলা হয়েছে। এছাড়াও, আক্রমণকারীরা প্রায় ৬০০ নারী শরণার্থীকে অপহরণ করেছিল।   স্থানীয় রেলওয়ে কর্মকর্তা, মুসলিম লীগ ন্যাশনাল গার্ড এবং স্থানীয় গুন্ডারা গণহত্যা এবং পরবর্তীতে বেঁচে থাকা মহিলা শরণার্থীদের অপহরণে সহায়তা এবং অংশগ্রহণ করেছিল।    গণহত্যা   পশ্চিম পাঞ্জাব থেকে হিন্দু ও শিখ শরণার্থীদের বহনকারী একটি ট্রেন ভারতের দিকে যাচ্ছিল। বেশিরভাগ শরণার্থীকে খোলা পশুপালনের গাড়িতে রাখা হয়েছিল।  সম্ভবত ট্র্যাকের ক্ষতির কারণে, ট্রেনটি রাতের জন্য থামানো হয়েছিল। রাতভর ট্রেনের আশেপাশে মুসলিম দলগুলোকে ঘোরাফেরা করতে দেখা গেছে, এবং সকাল নাগাদ ট্রেনের বাইরে মুসলিমদের একটি বিশাল দল জড়ো হয়েছিল।  দুপুরে ট্রেনে আক্রমণ করা হয় এবং শরণার্থীদের হত্যা করা হয়। আক্রমণকারীরা তরুণী ও মেয়েদের অপহরণ করেছিল।  আক্রমণটি ৪০ মিনিট স্থায়ী হয়েছিল বলে জানা গেছে। "Train Passengers Slaughtered". The Muswellbrook Chronicle. 26 September 1947. Retrieved 19 March 2023. মুসলিম আক্রমণকারীরা পেছন থেকে ট্রেনে আক্রমণ করেছে বলে জানা গেছে। "Moslems attack train, slay Hindus, Sikhs". Northern Advocate. 26 September 1947. Retrieved 19 March 2023. ট্রেনটি পাহারা দিচ্ছিল ১৩ জন হিন্দু এবং ৮ জন মুসলিম সৈন্য - যারা আক্রমণকারীদের উপর গুলি চালিয়ে ৭৮ জনকে হত্যা করেছিল বলে জানা গেছে।  জানা গেছে, গণহত্যার পর ট্রেনটিকে গুজরানওয়ালায় নিয়ে যাওয়া হয়েছিল যাতে আহতদের হাসপাতালে চিকিৎসা দেওয়া যায়।    হতাহতের সংখ্যা  পশ্চিম পাঞ্জাব সরকারের ঘোষিত প্রাথমিক প্রতিবেদনে মৃতের সংখ্যা ৩৪০ এবং আহতের সংখ্যা ২৫০ বলে জানা গেছে। "Another Indian Train Massacre". The Daily News. 26 September 1947. Retrieved 19 March 2023. ঘটনার এক সপ্তাহ পর প্রকাশিত প্রতিবেদনে, দ্য ট্রিবিউন জানিয়েছে যে মোট ৩,৫০০ শরণার্থীর মধ্যে মাত্র ১৫০ জন বেঁচে থাকতে পেরেছেন, যা মৃতের সংখ্যা অনেক বেশি বলে ইঙ্গিত দেয়।  জিডি খোসলা বলেন, "প্রায় সকল যাত্রীদের হত্যা করা হয়েছিল", এবং প্রায় ৬০০ নারী ও মেয়েকে অপহরণ করা হয়েছিল।  পাকিস্তানের পাঞ্জাব পুলিশের একটি প্রতিবেদনে মৃতের সংখ্যা ৪০৮ জন এবং আহতের সংখ্যা ৫৮৭ জন বলে উল্লেখ করা হয়েছে। এটি "বৃহৎ সংখ্যক" নারী শরণার্থী অপহরণের খবরও দিয়েছিল।    আরও দেখুন    তথ্যসূত্র    গ্রন্থপঞ্জি       বিষয়শ্রেণী:পাকিস্তানে হিন্দু বিরোধী সহিংসতা বিষয়শ্রেণী:হিন্দু গণহত্যা বিষয়শ্রেণী:মুসলিম কর্তৃক হিন্দু নিপীড়ন বিষয়শ্রেণী:ভারত–পাকিস্তান সম্পর্ক
২০২০ সালে দ্য নিউ ইয়র্ক টাইমসের নন-ফিকশন সেরা বিক্রেতার তালিকার শীর্ষে অবস্থানপ্রাপ্ত নন-ফিকশন বইয়ের তালিকা।    তারিখ  বই  লেখক  প্রকাশক  ৫ জানুয়ারী   এডুকেটেড তারা ওয়েস্টওভার  র্যান্ডম হাউস  ১২ জানুয়ারী  ১৯ জানুয়ারী  ২৬ জানুয়ারী  ২ ফেব্রুয়ারি  জাস্ট মার্সি ব্রায়ান স্টিভেনসন  স্পিগেল এবং গ্রু  ৯ ফেব্রুয়ারি   আ ভেরি স্টেবল জিনিয়াস ফিলিপ রাকার এবং ক্যারল লিওনিগ  পেঙ্গুইন প্রেস  ১৬ ফেব্রুয়ারি  প্রোফাইল ইন করাপশন পিটার শোয়েজার  হার্পার  ২৩ ফেব্রুয়ারি  ওপেন বুক কেভিন কার ও'লিয়ারির ও জেসিকা সিম্পসন  ডি স্ট্রিট  ১ মার্চ  ৮ ই মার্চ  দি মাম্বা মেন্টালিটি কোবে ব্রায়ান্ট  মেলচার মিডিয়া  ১৫ মার্চ  দি স্প্লেন্ডিড এন্ড দি ভাইল এরিক লারসন  ক্রাউন  ২২ মার্চ  ২৯ মার্চ  আনটেইমড  গ্লেনন ডয়েল  ডায়াল প্রেস  ৫ এপ্রিল  দি স্প্লেন্ডিড এন্ড দি ভাইল এরিক লারসন  ক্রাউন  ১২এপ্রিল  ১৯ এপ্রিল  ২৬ এপ্রিল  হিডেন ভ্যালি রোড  রবার্ট কোলকার  ডাব্লডে  ৩ মে  আনটেইম গ্লেনন ডয়েল  ডায়াল প্রেস  ১০ মে  ১৭ মে  ২৪ মে  ৩১ মে  ৭ জুন  ১৪ জুন  ২১ জুন  হোয়াইট ফ্র্যাজাইলিটি  রবিন ডিএঞ্জেলো  বেকন প্রেস  ২৪ জুন  ৫ জুলাই  হাউ টু বিকাম এন্টি রেসিস্ট  ইবরাম এক্স। কেন্দি  র্যান্ডম হাউস  ১২ জুলাই  দি রুম হোয়্যার ইট হ্যাপেনড  জন বোল্টন  সাইমন ও শুস্টার  জুলাই    আরও দেখুন    নিউ ইয়র্ক টাইমস ফিকশন সেরা বিক্রেতা ২০২০   তথ্যসূত্র   বিষয়শ্রেণী:২০২০ অ-কাল্পনিক বই বিষয়শ্রেণী:২০২০-এর বই বিষয়শ্রেণী:২০২০-এ মার্কিন যুক্তরাষ্ট্র
ব্যবহার  This template is intended to hold the references for the Russian population data.  Parameters First unnamed parameter is the indicator of the year and the type of the reference needed. Currently, the following values are supported: 1989Census: used to reference the 1989 Soviet Census figures; it uses this source 2002Census: used to reference the 2002 Russian Census figures; it uses this source 2009Est: used to reference the Rosstat 2009 population estimates; it uses this source 2010Est: used to reference the Rosstat 2010 population estimates; it uses this source 2010Census_prelim: used to reference the preliminary results of the 2010 Russian Census; it uses this source 2010Census: used to reference the final results of the 2010 Russian Census; it uses this source 2011Est or 2012Est: used to reference the Rosstat 2011/2012 population estimates; it uses this source  Examples {{Ru-pop-ref|1989Census}} →  {{Ru-pop-ref|2002Census}} →  {{Ru-pop-ref|2010Est}} →  {{Ru-pop-ref|2010Census}} →
মো. ইমদাদুল হক (মৃত্যু: ১১ নভেম্বর ২০২৩) ছিলেন একজন বাংলাদেশী উদ্ভিদবিজ্ঞানী। তিনি ঢাকা বিশ্ববিদ্যালয়ের উদ্ভিদবিজ্ঞান বিভাগের অধ্যাপক এবং জগন্নাথ বিশ্ববিদ্যালয়ের পঞ্চম উপাচার্য হিসাবে দায়িত্ব পালন করেছেন।  প্রাথমিক জীবন ইমদাদুল হকের জন্ম পাবনা জেলায়। তিনি ঢাকা বিশ্ববিদ্যালয়ের উদ্ভিদবিজ্ঞান বিভাগ থেকে ১৯৭৮ সালে এমএসসি এবং ১৯৮৮ সালে পিএইচডি ডিগ্রি অর্জন করেন। জার্মানি ও যুক্তরাষ্ট্রের বিশ্ববিদ্যালয়ে তিনি একাধিক পোস্ট ডক্টরাল গবেষণা সম্পন্ন করেছেন।  কর্মজীবন ইমদাদুল হক ঢাকা বিশ্ববিদ্যালয়ের (ঢাবি) উদ্ভিদবিজ্ঞান বিভাগের একজন অধ্যাপক। অধ্যাপনার পাশাপাশি তিনি ঢাবির জীববিজ্ঞান অনুষদের ডিন, ঢাকা বিশ্ববিদ্যালয় শিক্ষক সমিতির সহ-সভাপতি ও সদস্য, বাংলাদেশ উদ্ভিদবিজ্ঞান সমিতির কোষাধ্যক্ষ ও সাধারণ সম্পাদক, বাংলাদেশ অ্যাসোসিয়েশন ফর প্ল্যান্ট টিস্যু কালচার অ্যান্ড বায়োটেকনোলজির সাধারণ সম্পাদকসহ বিভিন্ন গুরুত্বপূর্ণ পদে দায়িত্ব পালন করেছেন। তিনি একাধিক পেশাজীবী সংগঠনের সদস্য। এছাড়া তিনি বিভিন্ন শিক্ষাপ্রতিষ্ঠানে পরিচালনা পর্ষদের সদস্য হিসেবেও ভূমিকা রেখেছেন।  মো. ইমদাদুল হক ২০২১ সালের ১ জুন পরবর্তী চার বছরের জন্য জগন্নাথ বিশ্ববিদ্যালয়ের উপাচার্য হিসেবে নিয়োগ পান এবং ২ জুন আনুষ্ঠানিকভাবে যোগদানের মধ্যদিয়ে বিশ্ববিদ্যালয়টির পঞ্চম উপাচার্যের দায়িত্বভার গ্রহণ করেন।  গবেষণা ও প্রকাশনা দেশ-বিদেশে বিভিন্ন জার্নালে তার ৮০টির বেশি গবেষণা প্রবন্ধ প্রকাশিত হয়েছে। এছাড়া তিনি একাধিক বইয়ের সহ-সম্পাদক।   মৃত্যু  ২০২৩ সালের ১১ নভেম্বর ইমদাদুল হক ক্যান্সারে আক্রান্ত হয়ে ঢাকার বিআরবি হাসপাতালে চিকিৎসাধীন অবস্থায় মৃত্যুবরণ করেন।   তথ্যসূত্র   বিষয়শ্রেণী:বাংলাদেশী শিক্ষায়তনিক বিষয়শ্রেণী:পাবনা জেলার ব্যক্তি বিষয়শ্রেণী:বাংলাদেশী শিক্ষাবিদ বিষয়শ্রেণী:বাংলাদেশী উদ্ভিদবিজ্ঞানী বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:ঢাকা বিশ্ববিদ্যালয়ের অধ্যাপক বিষয়শ্রেণী:জগন্নাথ বিশ্ববিদ্যালয়ের উপাচার্য বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:জাহাঙ্গীরনগর বিশ্ববিদ্যালয়ের উপাচার্য বিষয়শ্রেণী:বাংলাদেশী সরকারি চাকরিজীবী বিষয়শ্রেণী:২০২৩-এ মৃত্যু বিষয়শ্রেণী:বাংলাদেশে ক্যান্সারে মৃত্যু
বিজ ওয়েস্ট  উত্তর কলোরাডোর একটি মুদ্রণ এবং বৈদ্যুতিন ব্যবসায়ের কাগজ।   ইতিহাস  ২০১০ সালে বোল্ডার কাউন্টি বিজনেস রিপোর্ট এবং নর্দান কলোরাডো বিজনেস রিপোর্ট পত্রিকার মালিক ব্রাউন পাবলিশিং সংস্থা দেউলিয়া ঘোষণা করে এবং সেপ্টেম্বরে সেগুলি ওহাইও কমিউনিটি মিডিয়ায় কাছে বিক্রি করে। ২০১১ সালের ফেব্রুয়ারিতে, দুটি পত্রিকার প্রকাশকরা তাদের প্রকাশনা ওহাইও কমিউনিটি মিডিয়া থেকে ওয়াইমিং বিজনেস রিপোর্ট এবং আনুষঙ্গিক অন্যান্য সম্পদ অর্জনের জন্য বিজওয়েস্ট মিডিয়া গঠন করে।  মার্চ ২০১৪-তে, বোল্ডার কাউন্টি বিজনেস রিপোর্ট এবং নর্দার্ন কলোরাডো বিজনেস রিপোর্ট কে একীভূত করে বিজওয়েস্ট নামে একটি দ্বি-সাপ্তাহিক প্রতিষ্ঠা করে, যা প্রারম্ভিকভাবে ৯,০০০ প্রচলন অর্জন করেছিল।    তথ্যসূত্র    বহিঃসংযোগ    বিজওয়েস্ট ওয়েবসাইট  বিষয়শ্রেণী:কলোরাডোর সংবাদপত্র বিষয়শ্রেণী:মার্কিন যুক্তরাষ্ট্রের ব্যবসায়িক সংবাদপত্র বিষয়শ্রেণী:মাসিক সংবাদপত্র
৩নং ওয়ার্ড বাংলাদেশের রংপুর সিটি কর্পোরেশনের আওতাধীন একটি ওয়ার্ড।   আয়তন    জনসংখ্যা    অবস্থান ও সীমানা    প্রশাসনিক কাঠামো  রংপুর সিটি কর্পোরেশনের আওতাধীন ৩নং ওয়ার্ডের প্রশাসনিক কার্যক্রম পরশুরাম থানার আওতাধীন এবং এটি জাতীয় সংসদের ১৯নং নির্বাচনী এলাকা রংপুর-১ এর অংশ।   আরও দেখুন   পরশুরাম থানা, রংপুর  রংপুর সিটি কর্পোরেশন  রংপুর জেলা   তথ্যসূত্র    বহিঃসংযোগ   বিষয়শ্রেণী:রংপুর সিটি কর্পোরেশনের ওয়ার্ড
আব্দুল গফফার বিশ্বাস জাতীয় পার্টির একজন রাজনীতিবিদ এবং খুলনা-৩ আসনের সাবেক সাংসদ। তিনি ১৯৮৮ সালে চতুর্থ জাতীয় সংসদে স্বতন্ত্র প্রার্থী হয়ে নির্বাচিত সংসদ সদস্য হিসেবে দায়িত্ব পালন করেছিলেন।   জন্ম  আব্দুল গফফার বিশ্বাস খুলনা জেলায় জন্মগ্রহণ করেন।   রাজনৈতিক জীবন  আব্দুল গফফার বিশ্বাস খুলনা মহানগর জাতীয় পার্টির সভাপতি। তিনি ১৯৮৮ সালে চতুর্থ জাতীয় সংসদে স্বতন্ত্র প্রার্থী হয়ে নির্বাচিত সংসদ সদস্য হিসেবে দায়িত্ব পালন করেছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:খুলনা জেলার রাজনীতিবিদ বিষয়শ্রেণী:জাতীয় পার্টির রাজনীতিবিদ বিষয়শ্রেণী:চতুর্থ জাতীয় সংসদ সদস্য বিষয়শ্রেণী:১৯৪৯-এ জন্ম
হোরাশিও ওয়ালপোল, অরফোর্ডের দ্বিতীয় আর্ল (১৩ অথবা ২৪ জুন ১৭৫২ - ১৫ জুন ১৮২২), ১৭৫৭ থেকে ১৮০৬ সালের মধ্যে "দ্য অনারেবল হোরাশিও ওয়ালপোল" উপাধিতে ভূষিত এবং ১৮০৬ থেকে ১৮০৯ সালের মধ্যে লর্ড ওয়ালপোল, একজন ব্রিটিশ সমকক্ষ এবং রাজনীতিবিদ ছিলেন।   পটভূমি  অরফোর্ড ছিলেন অরফোর্ডের প্রথম আর্ল হোরাটিও ওয়ালপোলের পুত্র, হোরাটিও ওয়ালপোল, প্রথম ব্যারন ওয়ালপোলের (ওল্টারটনের) পুত্র, প্রধানমন্ত্রী রবার্ট ওয়ালপোলের ভাই, অরফোর্ডের প্রথম আর্ল। তার মা ছিলেন লেডি র‍্যাচেল ক্যাভেন্ডিশ, ডেভনশায়ারের তৃতীয় ডিউক উইলিয়াম ক্যাভেন্ডিশের কন্যা। ১৮০৬ সালে অরফোর্ডের আদি রাজত্ব তার বাবার অনুকূলে পুনরুজ্জীবিত হলে তিনি সৌজন্যে লর্ড ওয়ালপোল উপাধি লাভ করেন।   রাজনৈতিক জীবন  অরফোর্ড ১৭৮০ সালে উইগানের সংসদ সদস্য নির্বাচিত হন। এই আসনে তিনি ১৭৮৪ সাল পর্যন্ত অধিষ্ঠিত ছিলেন। এরপর ১৭৮৪ থেকে ১৮০৯ সালের মধ্যে কিংস লিনের প্রতিনিধিত্ব করেন। পরের বছর তিনি তার বাবার উত্তরসূরী হিসেবে প্রথম সারিতে আসেন এবং হাউস অফ লর্ডসে প্রবেশ করেন।  আমেরিকার স্বাধীনতা যুদ্ধের সময় তার আত্মীয় জর্জ ওয়ালপোল, অরফোর্ডের তৃতীয় আর্ল (প্রথম সৃষ্টির) নরফোকের লর্ড লেফটেন্যান্ট হিসেবে তাকে পূর্ব নরফোক মিলিশিয়ার লেফটেন্যান্ট-কর্নেল নিযুক্ত করেন।  আর্লের মৃত্যুর পর, হোরাটিওকে পশ্চিম নরফোক মিলিশিয়ার কর্নেল হিসেবে পদোন্নতি দেওয়া হয়।  ১৮২২ সালে তার নিজের মৃত্যুর পর, তার পুত্র অরফোর্ডের তৃতীয় আর্ল হোরাটিও ওয়ালপোল তার স্থলাভিষিক্ত হন।   তথ্যসূত্র   বিষয়শ্রেণী:ওয়ালপোল পরিবার বিষয়শ্রেণী:যুক্তরাজ্যের সংসদ সদস্য যারা উত্তরাধিকারসূত্রে পিয়ারেজ বিষয়শ্রেণী:যুক্তরাজ্যের সংসদ সদস্য ১৮০৭-১৮১২ বিষয়শ্রেণী:যুক্তরাজ্যের সংসদ সদস্য ১৮০৬-১৮০৭ বিষয়শ্রেণী:যুক্তরাজ্যের সংসদ সদস্য ১৮০২-১৮০৬ বিষয়শ্রেণী:যুক্তরাজ্যের সংসদ সদস্য ১৮০১-১৮০২ বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:গ্রেট ব্রিটেনের সংসদ সদস্য ১৭৯৬-১৮০০ বিষয়শ্রেণী:গ্রেট ব্রিটেনের সংসদ সদস্য ১৭৯০-১৭৯৬ বিষয়শ্রেণী:গ্রেট ব্রিটেনের সংসদ সদস্য ১৭৮৪-১৭৯০ বিষয়শ্রেণী:গ্রেট ব্রিটেনের সংসদ সদস্য ১৭৮০-১৭৮৪ বিষয়শ্রেণী:ইংল্যান্ডের নির্বাচনী এলাকা থেকে গ্রেট ব্রিটেনের সংসদ সদস্য বিষয়শ্রেণী:যুক্তরাজ্যের অভিজাত সম্প্রদায়ের আর্ল বিষয়শ্রেণী:১৮২২-এ মৃত্যু বিষয়শ্রেণী:১৭৫২-এ জন্ম
রওশন আরা (৩ আগস্ট ১৯৪০ - ২৪ জুন ২০১০) একজন বাংলাদেশী চলচ্চিত্র অভিনেত্রী ছিলেন। চলচ্চিত্রের বাইরে পেশাজীবনে তিনি চিকিৎসকের পেশায় নিয়োজিত ছিলেন। কবি বন্দে আলী মিয়া ছিলেন ড. রওশন আরার দুলাভাই ও প্রখ্যাত চলচ্চিত্র অভিনেত্রী সুচিত্রা সেন ছিলেন বান্ধবী ও স্কুল জীবনের সহপাঠী। পরিচালক মহিউদ্দিনের হাত ধরে ১৯৫৯ সালে মাটির পাহাড় চলচ্চিত্রে অভিনয়ের মাধ্যমে তিনি বাংলা চলচ্চিত্রে পদার্পণ করেন।   প্রথম জীবন  রওশন আরা ১৯৪০ সালের ৩ আগস্ট পাবনা শহরে জন্মগ্রহণ করেন। দুই বোনের মধ্যে তিনি ছিলেন ছোট। তার ডাকনাম ছিল ‘ডেইজী’। ছোটবেলায় ৭ বছর বয়সে রওশন আরা পরিবারের সাথে রাজশাহীতে চলে আসেন। রাজশাহীতে পিএন গার্লস স্কুলে ভর্তি হন, এর পরে পারিবারিক বদলি সূত্রে বগুড়া ও নড়াইলের স্কুলে পড়াশোনা করেন। ১৯৫০ সালে পাবনাতে ফিরে আসেন ও পাবনা গার্লস স্কুল থেকে ১৯৫৪ সালে ম্যাট্রিক পাশ করেন। এরপরে এডওয়ার্ড কলেজে ভর্তি হন ও ১৯৫৬ সালে উচ্চ মাধ্যমিক পাশ করে ঢাকার মিটফোর্ড মেডিকেল কলেজে (বর্তমান স্যার সলিমুল্লাহ মেডিকেল কলেজ) ভর্তি হন।   পেশা জীবন    অভিনীত চলচ্চিত্রের তালিকা  বছর চলচ্চিত্রপরিচালকসহ শিল্পী চরিত্রভাষা মুক্তির তারিখনোট১৯৫৯মাটির পাহাড় মহিউদ্দিনসুলতানা জামান, ইকবালবাংলা২৮ আগস্ট ১৯৫৯ ১৯৬১যে নদী মরুপথেসালাহ্উদ্দিনখান আতাউর রহমান, সঞ্জীব দত্তবাংলা২৮ এপ্রিল ১৯৬১১৯৬২সূর্যস্নানসালাহ্উদ্দিনমফিজ, আনোয়ার হোসেনরীতাবাংলা৫ জানুয়ারি ১৯৬২ ১৯৬২ নতুন সুরএহতেশামরহমানবাংলা২৩ নভেম্বর ১৯৬২১৯৬৪শাদীকায়সার পাশাউর্দু১৪ ফেব্রুয়ারি ১৯৬৪১৯৬৪ইয়েভি এক কাহানিএস এম সফিউর্দু২৬ জুন ১৯৬৪ সোহানা সফরকামাল আশরাফউর্দুমুক্তি পায় নি১৯৬৫নদী ও নারীসাদেক খানমাসুদ আলী খানবাংলা৩০ জুলাই ১৯৬৫১৯৭৬ মেঘের অনেক রংহারুন অর রশিদমাহিন, ওমর এলাহিবাংলা২২ নভেম্বর ১৯৭৬   ব্যক্তিগত জীবন   ১৯৬০ এর দশকের শেষের দিকে চিকিৎসক ড. জহুরুল কামাল এর সাথে রওশন আরা বিবাহ বন্ধনে আবদ্ধ হন। এ চিকিৎসক দম্পতি নিঃসন্তান ছিলেন। তাদের একমাত্র দত্তক কন্যা ঋতি বর্তমানে কানাডায় বসবাস করছেন।   মৃত্যু  রওশন আরা ২০১০ সালের ২৪ জুন বার্ধক্যজনিত কারণে ঢাকার স্কয়ার হাসপাতালে মৃত্যুবরণ করেন। তাকে মিরপুর ১১ কবরস্থানে সমাহিত করা হয়।   তথ্যসূত্র    বহিঃসংযোগ     বিষয়শ্রেণী:বাংলাদেশী চলচ্চিত্র অভিনেত্রী বিষয়শ্রেণী:বাঙালি অভিনেত্রী বিষয়শ্রেণী:বাংলা চলচ্চিত্র অভিনেত্রী বিষয়শ্রেণী:বাঙালি মুসলিম বিষয়শ্রেণী:বাংলাদেশী মুসলিম বিষয়শ্রেণী:বাংলাদেশী চিকিৎসক বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:১৯৪০-এ জন্ম বিষয়শ্রেণী:২০১০-এ মৃত্যু বিষয়শ্রেণী:পাবনা জেলার ব্যক্তি
বার্কশায়ার হ্যাথাওয়ে ইনকর্পোরেটেড হল আমেরিকার বহুজাতিক সমন্বিত বিনিয়োগয়ারী কোম্পানি। আমেরিকার নেব্রাস্কার ওমাহাতে এর সদর দফতর অবস্থিত। এই সদর দফতর বিশ্বের বিভিন্ন স্থানে অবস্থিত অধীনস্থ কোম্পানিগুলোর পরিচালনা করে থাকে। জিকো, বিএনএসএফ, লুব্রিজল, ডেইরি কুইন, ফ্রুট অফ দি লুম, হেলজবার্গ ডায়মন্ডস এবং নেটজেট কোম্পানির পূর্ন অংশের মালিক হল বার্কশায়ার হ্যাথাওয়ে। এছাড়াও মার্স ইনকর্পোরেটেড, কোকাকোলা কোম্পানি, ওয়েলস ফার্গো ও আইবিএম এর বৃহদাংশ শেয়ারেরও মালিক। গত ৪৮ বছর ধরে বার্কশায়ার হ্যাথওয়ে এর শেয়ারহোল্ডারদের গড়ে প্রত্যেক বছর ১৯.৭% লভ্যাংশ দিয়ে এসেছে এবং ২০০০ থেকে ২০১০ সালের মধ্যে কোম্পানিটি প্রায় ৭৬% লভ্যাংশ প্রদান করেছে।Warren Buffett and Berkshire Hathaway Have a Great Decade. Gurufocus.com. Retrieved on July 8, 2011.  বার্কশায়ার হ্যাথাওয়ে কোম্পানিটি জনপ্রিয়তা লাভ করেছে এর পরিচালক ওয়ারেন বাফেটের কল্যাণে। বাফেট এই কোম্পানির চেয়ারম্যান এবং প্রধান নির্বাহি কর্মকর্তা হিসেবে দীর্ঘদিন কাজ করেছেন। এই কোম্পানিতে তার ক্যারিয়ারের প্রথম দিকে তিনি দীর্ঘমেয়াদী বিনিয়োগের দিকে মনোযোগী ছিলেন তবে অতি সম্প্রতি তিনি সম্পূর্ণ কোম্পানি কেনার প্রতি বেশি আগ্রহী। বার্কশায়ার হ্যাথওয়ের বিনিয়োগের তালিকায় রয়েছে খুচরা ব্যবসা, রেলওয়ে কোম্পানি, অলংকার ব্যবসা, সম্পদ ব্যবস্থাপনা কোম্পানি, ভ্যাক্যুম ক্লিনার উৎপাদক, সংবাদপত্র, বীমা কোম্পানি এবং আরও অগণিত সব ব্যবসা।  ফোর্বস গ্লোবাল ২০০০ ম্যাগাজিনের মতে বার্কশ্যায়ার হ্যাথাওয়ে হল পৃথিবীর নবম বৃহত্তম পাবলিক লিমিটেড কোম্পানি।  ইতিহাস  তথ্যসূত্র   বহিঃসংযোগ     Berkshire Hathaway SEC Filings  বিষয়শ্রেণী:১৯৩৯-এ প্রতিষ্ঠিত কোম্পানি বিষয়শ্রেণী:পাবলিক লিমিটেড কোম্পানি বিষয়শ্রেণী:মার্কিন যুক্তরাষ্ট্রে সদর দফতর বহুজাতিক কোম্পানি বিষয়শ্রেণী:যুক্তরাষ্ট্রের পাবলিক লিমিটেড কোম্পানি বিষয়শ্রেণী:পূনঃবীমা কোম্পানি বিষয়শ্রেণী:বার্কশায়ার হ্যাথাওয়ে বিষয়শ্রেণী:মার্কিন যুক্তরাষ্ট্রের সম্মিলিত কোম্পানি বিষয়শ্রেণী:নিউ ইয়র্ক স্টক এক্সচেঞ্জে তালিকাভুক্ত কোম্পানি বিষয়শ্রেণী:টেক্সটাইল শিল্পের ইতিহাস বিষয়শ্রেণী:মার্কিন যুক্তরাষ্ট্রের বিনিয়োগ কোম্পানি বিষয়শ্রেণী:মার্কিন যুক্তরাষ্ট্রের গহনা কোম্পানি